32006R1532
L 283/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1532/2006 AL CONSILIULUI
din 12 octombrie 2006
privind condițiile referitoare la anumite contingente de import de carne de vită și mânzat de calitate superioară
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 133,
având în vedere propunerea Comisiei,
întrucât:
(1)
Este de dorit să se adopte măsuri destinate să asigure respectarea condițiilor aplicabile anumitor contingente tarifare pentru importul de carne de vită și mânzat de calitate superioară în Comunitate.
(2)
Negocierile cu țările exportatoare de carne de vită și mânzat de calitate superioară în cadrul contingentelor tarifare OMC a CE, în cantități respectiv de 11 000 t, 5 000 t și 4 000 t, au pus în evidență necesitatea de a adapta condițiile de import al contingentelor respective.
(3)
Din motive de claritate, este necesar să se aloce respectiv pentru Argentina, Brazilia și Uruguay contingentele tarifare pentru care aceste țări sunt singurele furnizoare.
(4)
Prin urmare, Comisia adoptă definiții mai ușor de controlat și de verificat în conformitate cu procedura prevăzută la articolul 32 alineatul (1) din Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și mânzat (1), astfel încât să se permită o verificare ex post și un audit al respectării definiției, fără modificarea condițiilor de import de bază,
ADOPTĂ PREZENTUL REGULAMENT:
Articolul 1
Condițiile referitoare la contingentele tarifare ale OMC a CE, respectiv de 11 000 t, 5 000 t și 4 000 t, privind importurile în Comunitate de carne de vită și mânzat de calitate superioară de la codurile NC 0201 30 00, 0202 30 90, 0206 10 95 și 0206 29 91 se aplică astfel cum se precizează în anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 12 octombrie 2006.